MD se ‘Veg en bou’ betree Top-20Die jong musiekgroep Rooksein, wat einde verlede jaar die Maroela Media Afrikaanse Top-20 betree het en toe weer hul plek verloor het, is terug in die 19de plek met “Kyk na my hart”. Renier van der Westhuizen, een van die groeplede, is die sangeres Bernice West se broer. Die musikant en radio-omroeper MD Greyling betree vandeesweek die Top-20 in die 20ste posisie met ’n splinternuwe liedjie uit sy eie pen getiteld “Veg en bou”. Die liedjie is verlede week bekendgestel saam met die burgerregteorganisasie AfriForum se veg-en-bou-plan. Die liedjie is uit Greyling se pen en vervaardig deur Ricus Nel by Hardekole Studios. In vandeesweek se Maroela Media Afrikaanse Top-20 is daar tien snitte wat styg, ses wat daal, twee wat onveranderd bly en twee nuwe enkelsnitte wat die Top-20 betree.